
МИНИСТЕРСТВО НА ВЪТРЕШНИТЕ РАБОТИ

София 1000, ул. „Шести септември“ № 29
Рег. № 8121р-9290, екз. № 1

08.06.2020 г.

ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредбата за провеждане на конкурсите и подбора при мобилност на държавни служители и заповед № 8121К-6663/02.06.2020 г. на министъра на вътрешните работи в качеството си на орган по назначаване, обявявам конкурс за 1 (една) вакантна длъжност

МЛАДШИ ЕКСПЕРТ

в сектор „Международно финансиране“ към отдел „Административен“ при дирекция „Управление на собствеността и социални дейности“ – МВР, длъжностно ниво: 11, съгласно Класификатора на длъжностите в администрацията, наименование на длъжностното ниво: експертно ниво 7
І. Минимални и специфични изисквания за заемане на длъжността:

1. Образователно-квалификационна степен – „професионален бакалавър по…“.

2. Област на висшето образование – съгласно ПМС 125/24.06.2002г.

3. Професионално направление – съгласно ПМС 125/24.06.2002 г.

4. Професионален опит – не се изисква или минимален ранг V младши.

5. Допълнителни изисквания – английски език, минимално ниво В1.

6. Кандидатите да отговарят на изискванията на чл. 7 от Закона за държавния служител (ЗДСл).

7. Документ, удостоверяващ разрешение за достъп до класифицирана информация до ниво на сигурност „Поверително“. Съгласно чл. 10д, ал. 4 от ЗДСл, актът за назначаване се издава в 14-дневен срок от получаването на разрешението за достъп, когато не е представен такъв документ.
II. Начин за провеждане на конкурса:

– решаване на тест;

– интервю.
III. Необходими документи за участие в конкурса, място и срок на подаването им:

1. Писмено заявление за участие в конкурса по образец съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл).
2. Декларация по чл. 17, ал. 3, т. 1 от НПКПМДСл.
3. Копие от документ за придобита образователно-квалификационна степен и допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.
4. Копие от документи, удостоверяващи продължителността и областта на професионалния опит.
5. Необходима квалификация – английски език ниво В1 или по-високо.
6. Други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес int.82@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, ул. „Княз Борис I“ № 124, дирекция „Управление на собствеността и социални дейности“ – МВР, всеки работен ден от 10:00 ч. до 12:00 ч. и от 15:00 ч. до 17:00 ч. 
Телефони за справки и допълнителна информация: 02/982 2197 и 02/982 2158.

IV. Кратко описание на длъжността, съгласно длъжностната характеристика:

Участва в процеса по съставянето на документи, свързани с възлагането на обществени поръчки (ОП) в сектор „Международно финансиране“, като:

– спазва Вътрешните правила (ВП) за управление на цикъла на обществените поръчки (ОП) в МВР (публичен възложител, първостепенен разпоредител с бюджет), приети със заповед на министъра на вътрешните работи;

– изготвя пълната документация за обявяване на процедура за възлагане на ОП в Централизирана автоматизирана информационна система за електронни обществени поръчки (ЦАИС ЕОП);

– изготвя всички решения на възложителя по откриване, провеждане и прекратяване на процедурите за възлагане на ОП;
– изготвя и предоставя чрез платформата на ЦАИС ЕОП на Агенцията за обществени поръчки (АОП) за вписване в Регистъра на ОП и Официалния вестник на Европейския съюз, когато това е предвидено в ЗОП и ППЗОП;
– изготвя проект на заповед за назначаване на комисия за провеждане на процедурата за възлагане на ОП;

– участва в комисии назначени по реда на ЗОП, като председател или член;
– подготвя бланки-декларации за членовете на комисиите по провеждане на процедурите съобразно ЗОП;
– изготвя решението за класиране на участниците и определяне на изпълнител на ОП;
– изготвя проект на договор/рамково споразумение с определения за изпълнител участник въз основа на решението за определяне на изпълнител и офертата му;
– изготвя и предоставя информация до АОП по сключени и изпълнени договори за ОП, в сроковете предвидени в ЗОП;
– предоставя изготвените проекти на документи по откриване, провеждане и прекратяване на процедурата на структурите и длъжностни лица за съгласуване и на финансовите контрольори за извършване на предварителен контрол, съгласно предвидените съгласувателни процедури на ВП;

– следи за спазване на сроковете за съгласуване и извършване на предварителен контрол на изготвените проекти на документи и подготвя напомнителни писма до структурите и длъжностни лица в случаи на неспазване на този срок;

– води и окомплектова, като описва своевременно приложените в досието по обществената поръчка документи и номерира страниците;

– съхранява и подготвя досието по обществената поръчка за архивиране и предоставя на сектор „Координация и административно обслужване“;

– отговаря за спазване на сроковете регламентирани в ЗОП, във връзка с възлагането на ОП и изпращане на информация до ЦАИС ЕОП;

– познава приложимото национално и европейско законодателство в областта на обществените поръчки;

– спазва указанията дадени от структурите – бенефициенти по отношение на визуализацията на документите, изготвени във връзка с изпълнението на проекти, финансирани напълно или частично със средства от съответните европейски фондове и от други международни програми и договори, както и други специфични изисквания свързани с провеждането на обществените поръчки и сключването на договори с избраните изпълнители;

– познава Системата за управление и контрол на отговорния орган (ДМП) по фонд „Вътрешна сигурност“ и фонд „Убежища, миграция и интеграция“;

– участва в експертни съвети и работни групи по въпроси, касаещи прилагането на ЗОП.
V. Граници (от-до) на заплатата, определена за длъжността за степен 1 – от 610 лв. до 1600 лв., съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение № 1 към Наредбата за заплатите на служителите в държавната администрация и съгласно Вътрешните правила за заплатите в МВР.

VІ. Брой работни места, за които е обявен конкурс за длъжността: 1 бр.

VIІ. Списъците и други съобщения във връзка с конкурса ще бъдат обявявани на електронната страница на дирекция „Човешки ресурси“ – МВР – в интернет и интранет.

МИНИСТЪР:
Младен Маринов

